Hľadáme alternatívu k lieku Tamsulosin-Teva 0,4 mg bez vedľajšieho účinku retrográdna ejakulácia
Existuje liek s podobnými účinkami ako Tamsulosin-Teva 0,4 mg, ale bez vedľajšieho účinku ako retrográdna ejakulácia?
Dobrý deň.
Ďakujeme za Vašu otázku.
Jedným z častých vedľajších účinkov Tamsulosinu je retrográdna ejakulácia, ktorá môže spôsobiť, že pri ejakulácii sa semeno pohybuje späť do močového mechúra namiesto toho, aby vyšlo von cez močovú trubicu. Tento vedľajší účinok sa môže vyskytnúť u ktoréhokoľvek lieku zo skupiny alfa-blokátorov, aj ked v prípade alfuzosinu je výskyt tohto vedľajšieho účinku nižší.  Vzhľadom však na to, že sa jedná o lieky viazané na lekársky predpis, o vhodnosti ich užívania ako aj o prípadnej zmene terapie rozhoduje výlučne ošetrujúci lekár. Z tohto dôvodu je potrebné konzultovať zmenu terapie predovšetkým s ním.
Prajem pekný zvyšok dňa.
S pozdravom
Mgr. Barbora Bičanovská